Nordjyllands Politi har i forbindelse med Nordeuropas største karneval anholdt 9 personer. To personer blev indbragt til detention for beruselse, og fem personer blev anholdt, fordi udviste voldelig adfærd og var skyld i uorden. Derudover er to personer blevet anholdt for lommetyveri. Den ene af de to mænd havde medbragt sin søn til dagens karneval, og det var ifølge vicepolitiinspektør Poul Severinsen sønnen, der stod for at stjæle fra de intetanende karnevalsgæster. I dagens anledning fik Nordjyllands Politi hjælp fra specialpatruljer fra hele Nordjylland, og det var altså dem, der opdagede de to mænds trick. - Det er forventeligt, at der sker anholdelser sådan en dag og taget i betragtning, at der er så mange mennesker samlet, så er det ikke overraskende, siger vicepolitiinspektør Poul Severinsen.
I løbet af lørdagen er ni mennesker blevet anholdt for vold, beruselse og lommetyveri.